b'\n_START_ARTICLE_\nAndrej O. \xc5\xbdupan\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nMedicino je \xc5\xa1tudiral v Ljubljani in Pragi ter 1940 diplomiral v Beogradu. Maja 1942 je vstopil v NOB in deloval kot zdravnik, med drugim je bil upravnik slovenske vojne partizanske bolnice na Goteni\xc5\xa1kem Sne\xc5\xbeniku, nazadnje je delal v sanitetni upravi Vrhovnega \xc5\xa1taba JLA v Bariju. Po vojni je 1945 v Ljubljani organiziral novoustanovljeni In\xc5\xa1titut za patolo\xc5\xa1ko fiziologijo in bil na njem do 1973 predstojnik, in katedro za patolo\xc5\xa1ko fiziologijo na Medicinski fakulteti, 1967 pa je uvedel podiplomski \xc5\xa1tudij; od 1966 je bil redni profesor na ljubljanski Medicinski fakulteti. V letih 1987\xe2\x88\x921999 je bil upravnik Dru\xc5\xbebenomedicinskega in\xc5\xa1tituta ZRC SAZU._NEWLINE_Kot raziskovalec se je 1965 udele\xc5\xbeil Jugoslovanske alpinisti\xc4\x8dne himalajske odprave JAHO II, kot \xc4\x8dlan mednarodnega projekta Amazonas pa 1975-1977 ob gornjem Orinoku v Venezueli preu\xc4\x8deval ekolo\xc5\xa1ki odnos tamkaj\xc5\xa1nih Indijancev do pragozdov ter o tem posnel televizijski film Iz tropskega de\xc5\xbeevnega gozda, ki je bil prvi\xc4\x8d predvajan leta 1978. Iz Venezuele je v na svoj dom v Ljubljano priperljal tudi lepotico in se kasneje z njo porocil. Leta 1964 je bil izvoljen za dopisnega in 1970 za rednega \xc4\x8dlana SAZU.'